Document ID: 31988R1109

NEUVOSTON ASETUS (ETY) N:o 1109/88,
annettu 25 päivänä huhtikuuta 1988,
maito- ja maitotuotealan yhteisestä markkinajärjestelystä annetun asetuksen (ETY) N:o 804/68 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 804/68(3), sellaisena kuin se on viimeksi muutettuna asetuksella (ETY) N:o 3904/87(4), 5 c artiklassa otetaan käyttöön maitoalan tasapainon palauttamiseksi viiden vuoden ajanjaksoksi lisämaksujärjestelmä, jonka mukaisesti maidontuottajan tai maidon ostajan on maksettava lisämaksu toimitetusta tai ostetusta ostajalle tai maidontuottajalle vahvistetut viitemäärät ylittävästä maitomäärästä; mainitun järjestelmän täytäntöönpanosta saadut tulokset ovat riittämättömiä, jotta voitaisiin saavuttaa tavoite tarjonnan mukauttamisesta kysyntää vastaavaksi viiden vuoden ajanjakson loppuun mennessä; tästä syystä olisi tarpeen pidentää mainitun järjestelmän voimassaoloaikaa kahdeksaan 12 kuukauden ajanjaksoon,
taatut kokonaismäärät olisi vahvistettava mainitun järjestelmän kuudenneksi, seitsemänneksi ja kahdeksanneksi soveltamisajanjaksoksi viidennelle 12 kuukauden ajanjaksolle vahvistettujen määrien tasolle, ja
asetuksen (ETY) N:o 804/68 7 a artiklassa säädetään mahdollisuudesta antaa mainitun järjestelmän soveltamisaikana säännöksiä, jotka tähtäävät interventio-ostojen määrän vähentämiseen; syyt, jotka johtavat mainitun järjestelmän voimassaolon pidentämiseen, johtavat myös mainitussa artiklassa tarkoitetun ajanjakson pidentämiseen saman pituiseksi ajanjaksoksi,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 804/68 seuraavasti:
1) Korvataan 5 c artiklan 1 kohdan ensimmäisessä alakohdassa ilmaisu "viitenä ajanjaksona" ilmaisulla "kahdeksana ajanjaksona".
2) Korvataan 5 c artiklan 3 kohdan kolmannen alakohdan c alakohta seuraavasti:
"c) jokaiseksi neljäksi 1 päivän huhtikuuta 1988 ja 31 päivän maaliskuuta 1992 väliseksi 12 kuukauden ajanjaksoksi taattu kokonaismäärä tuhansina tonneina ilmaistuna vahvistetaan seuraavasti:
TAULUKON PAIKKA
"
3) Korvataan 7 a artiklan 1 kohdan ensimmäisessä alakohdassa ilmaisu "lisämaksujärjestelmän viidennen 12 kuukauden soveltamisajanjakson loppuun" ilmaisulla "lisämaksujärjestelmän kahdeksannen 12 kuukauden soveltamisajanjakson loppuun."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 25 päivänä huhtikuuta 1988.

Labels: 3
17
6